Source: https://nasodiscu.si/izvrsba
Timestamp: 2019-01-16 09:49:26+00:00
Document Index: 6627413

Matched Legal Cases: ['sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'Sodišče ', 'Sodišče ', 'sodišče ', 'Sodišče ', 'sodišče ', 'sodišče ', 'Sodišče ', 'Sodišče ', 'Sodišče ', 'Sodišče ', 'sodišče ', 'sodišče ', 'Sodišče ', 'sodišče ', 'Sodišče ', 'sodišče ']

O izvršilnem postopku
Cilj izvršilnega postopka je, da dolžnika prisili, da izpolni svoje obveznosti do upnika.
Izvršilni postopek se začne tako, da upnik na sodišče vloži predlog za izvršbo. Sodišče nato o upnikovem predlogu odloči. Če sodišče predlogu ugodi, izda sklep o izvršbi, s katerim predlagano izvršbo dovoli.
Dolžnik zoper sklep o izvršbi lahko ugovarja, če se z njim ne strinja. Če dolžnik z ugovorom ne uspe, se postopek nadaljuje. V nadaljevanju sodišče in drugi izvrševalci opravijo predlagana izvršilna dejanja (npr. rubež in prodaja predmetov, rubež sredstev na TRR, deložacija, odvzem otrok), s čimer upnik doseže izpolnitev dolžnikove obveznosti.
Izvršilni postopek (in s tem prisilno izpolnitev obveznosti s strani dolžnika) upnik lahko sproži na dva načina – odvisno od tega, na podlagi česa vloži izvršbo:
Centralni oddelek za verodostojno listino je v letu 2017 je prejel več kot 120.000 predlogov za izvršbo.
99,84 % teh predlogov je bilo vloženih v elektronski obliki, le 0,16 odstotka pa v pisni obliki.
Vid je za Petra opravil storitev v vrednosti 5.000,00 EUR, za kar je izdal račun. Peter računa ni plačal tudi po večkratnem opominjanju. Ker Vid razpolaga z računom (verodostojno listino), mu ni treba vložiti tožbe zoper Petra, in lahko takoj predlaga izvršbo na podlagi izstavljenega računa (verodostojne listine).
Vložite jo, če imate:
fakturo (račun)
menico in ček
izpisek iz poslovnih knjig, overjen s strani odgovorne osebe
po zakonu overjeno zasebno listino ali listino, ki ima po posebnih predpisih naravo javne listine
pisni obračun prejemkov iz delovnega razmerja
Predloge praviloma vlagajo pravne osebe (gospodarski subjekti), izjema je pisni obračun prejemkov iz delovnega razmerja, na podlagi katerega vlagajo predlog delavci.
Nanaša se samo na plačilo denarnega zneska.
Najbolj pogost način vložitve: portala eSodstvo.
Peter bi moral Vidu vrniti posojen znesek 10.000 EUR. Vid je zoper Petra vložil tožbo. S tožbo je uspel, sodišče je Petru naložilo, da mora Vidu plačati dolgovani znesek. Ker je sodba postala pravnomočna in izvršljiva, Peter pa zneska še vedno ni plačal, Vid vloži predlog za izvršbo na podlagi izvršilnega naslova (sodbe).
izvršljivo sodno odločbo
izvršljivo sodno poravnavo
drugo izvršljivo odločbo ali listino, za katero zakon določa, da je izvršilni naslov
Nanaša se na plačilo denarnega zneska ali izpolnitev kakšne druge obveznosti (npr. deložacija, vrnitev delavca na delo, omogočanje stikov z otroki, rušitev objekta).
Najbolj pogost način vložitve: z vlogo na pristojno okrajno sodišče.
V predlogu za izvršbo morate zapisati/označiti, kakšno sredstvo izvršbe predlagate (npr. rubež in prodaja predmetov, prodaja nepremičnin, rubež plače ali sredstev na računu pri banki, denarna kazen v primeru neizpolnitve nedenarne obveznosti).
Vid v izvršbi zahteva, da delodajalec obračuna in plača davke in prispevke. To lahko doseže tako, da predlaga, da sodišče delodajalca denarno kaznuje, če tega ne stori do določenega roka. Denarna kazen gre v proračun sodišča, in ne upniku.
Priporočamo vam, da že pred vložitvijo predloga:
pridobite čim več podatkov o premoženju dolžnika (na podlagi teh informacij se odločite, na kaj je smiselno predlagati izvršbo),
med postopkom pa:
spremljate stanje postopka ter koliko dolga je že bilo plačanega (plačilo lahko prejmete od dolžnikovega delodajalca, banke, sodišča ali neposredno od dolžnika) ter
zahtevate odpravo nepravilnosti pri opravljanju izvršbe,
predlagate nova oz. dodatna sredstva izvršbe,
Povračilo stroškov je treba zahtevati sproti.
Izvršbo lahko odložite.
Če se upnik in dolžnik strinjata, sodišče za največ 1 leto odloži opravljanje izvršilnih dejanj. Namen odloga je, da v vmesnem času stranki poskusita dogovoriti ali dolg poplačati drugače.
Udeleženci v izvršbi
Upnik = oseba, ki vloži predlog za izvršbo. V predlogu zahteva izpolnitev kakšne obveznosti (npr. plačilo dolga, izročitev nepremičnine, omogočanje stikov z otroki).
Dolžnik = oseba, ki ima neporavnane obveznosti do upnika. Kot dolžnik lahko nastopata tudi zastavitelj ali porok.
Drugi udeleženci izvršbe
Izvršitelj = pooblaščena oseba, ki bo izvedla neposredna dejanja izvršbe (npr. rubež premičnine, podaja premičnine na dražbi).
Tretji = tisti, ki ni dolžnik in v postopku zatrjuje, da ima na predmetu izvršbe pravico, ki preprečuje izvršbo.
Primer: Vid bi moral Evi vrniti dolg 1.000 EUR, zaradi česar ta vloži predlog za izvršbo. Izvršitelj pride v Vidovo stanovanje ter na TV-sprejemniku označi, da je predmet zarubljen. Vidova tašča vloži ugovor tretjega, saj je TV-sprejemnik njen, in ne Vidov.
Sodišče le dovoli in opravlja izvršbo ter skrbi za pravilnost postopka. Če dolžnik nima premoženja ali pa je nedosegljiv, sodišče upniku ne more zagotoviti poplačila ali izpolnitve obveznosti.
Predlog za izvršbo kot upnik oddate po elektronski poti preko portala eSodstvo.
Na portalu eSodstvo lahko v rubriki »Moji predlogi« spremljate postopek. Vse sklepe in pozive sodišče pošilja strankam po pošti. Če ima stranka odprt varni elektronski predal, bo pisanja sodišča prejemala tja, o čemer jo bo sodišče predhodno obvestilo po pošti.
Predlog lahko vložite tudi pisno na okrajnem sodišču.
Predloge za izvršbo na podlagi izvršilnega naslova vložite ali pošljete na okrajno sodišče, praviloma v kraju, na območju katerega prebiva dolžnik. Poseben obrazec za predlog ni predpisan.
Predloge na podlagi verodostojne listine vložite ali pošljete vedno na Okrajno sodišče v Ljubljani, Centralni oddelek za verodostojno listino, na posebnem obrazcu.
Ob vložitvi predloga je treba plačati sodno takso, sicer sodišče predloga ne bo obravnavalo!
Za vložitev predloga potrebujete podatke o dolžniku, verodostojni listini oz. izvršilnem naslovu ter o dolžnikovem premoženju.
Vid mora na podlagi pravnomočne sodbe plačati Evi 20.000 EUR. Eva bo na sodišče vložila predlog za izvršbo na podlagi izvršilnega naslova, v katerem bo zapisala podatke o Vidu, opravilno številko sodbe ter sodišče, ki jo je izdalo, ter o tem, da predlaga izvršbo na sredstva, ki jih ima Vid pri na računu pri banki.
V predlogu za izvršbo ni potrebno treba napisati, na katerih računih oz. bankah ima dolžnik sredstva, kje je zaposlen in ali ima vrednostne papirje. Če pa zahtevate izvršbo s prodajo nepremičnine, je treba napisati, točno katera nepremičnina (parcela, del stavbe) naj se proda.
Vlagatelj predloga za pravilnost vnesenih podatkov kazensko odgovarja, saj je zloraba izvršbe kaznivo dejanje.
Izvršba na podlagi:
izvršilnega naslova
Vložitev predloga na sodišče.
Sodišče izda sklep o izvršbi, s katerim:
dolžniku naloži plačilo terjatve in stroškov postopka ter
hkrati dovoli predlagano izvršbo.
Sodišče vroči sklep upniku in dolžniku (po pošti priporočeno).
Dolžnik lahko v 8 dneh po vročitvi sklepa vloži ugovor zoper sklep o izvršbi, ki mora biti obrazložen (navedeni morajo biti razlogi in priloženi dokazi o tem, zakaj sklep ni utemeljen).
Ko gre za izvršbo na podlagi menice ali čeka, je rok za ugovor le 3 dni!
Če je dolžnik ugovarjal zoper sklep v celoti ali pa zoper del, v katerem je naloženo, da mora plačati terjatev upnika, bo sodišče postopek nadaljevalo, kot da bi upnik vložil tožbo.
Sklep o ugovoru se vroči upniku in dolžniku po pošti.
Če se upnik ali dolžnik ne strinjata s sklepom o ugovoru, lahko v roku 8 dni vložita pritožbo.
Sodišče sklep pošlje tudi izvrševalcem, ki lahko začnejo z izvršilnimi dejanji (npr. izvršitelj zarubi premičnine, banka blokira sredstva na računu)
Sklep o izvršbi se pošlje okrajnemu sodišču glede na bivališče oz. premoženje dolžnika, ki bo v nadaljevanju opravljalo izvršbo.
Izvrševalci dokončajo izvršilna dejanja (npr. izvršitelj razpiše dražbo in proda zarubljene stvari, sodišče opravi cenitev in razpiše dražbo za nepremičnino, banka zarubljena sredstva nakaže na račun upnika).
Če dolžnik nima premoženja, sodišče upnika pozove, naj v postavljenem roku predlaga novo sredstvo oz. predmet izvršbe, ali pa predlaga predložitev informativnega seznama dolžnikovega premoženja.
POSTOPEK IZVRŠBE SE ZAKLJUČI
Sodišče izda sklep o izvršbi, s katerim dovoli predlagano izvršbo.
Sodišče sklep pošlje tudi izvrševalcem in ti lahko začnejo z izvršilnimi dejanji (npr. izvršitelj zarubi premičnine, banka blokira sredstva na računu).
Sodišče pošlje ugovor upniku. Ta lahko v roku 8 dni vloži odgovor na ugovor.
Izvršba z raznimi izvršilnimi sredstvi lahko traja tudi daljši čas (npr. banka do 1 leto čaka, ali bo dolžnik prejel sredstva na račun), zato spremljajte, s katerimi izvršilnimi sredstvi še poteka. Sodišče vas namreč ni dolžno pozivati, da predlagajte izvršbo na nova izvršilna sredstva, temveč morate to storiti sami.
Upnik lahko med postopkom predlaga, da mu sodišče posreduje informativni seznam premoženja dolžnika. Ta vsebuje podatke o dolžnikovem premoženju, ki so dostopni iz elektronskih javnih evidenc (npr. podatke o zaposlitvi ali odprtih računih na v banki).
Upnik lahko med postopkom pod določenimi pogoji predlaga, da sodišče od dolžnika pridobi seznam premoženja. Ta vsebuje podatke o vsem premoženju dolžnika (npr. seznam nepremičnin in vrednejših premičnin, stanje na računih pri bankah).
Izvršba lahko traja tudi daljši čas, zato spremljajte, s katerimi izvršilnimi sredstvi še poteka. Izvršbo z novimi izvršilnimi sredstvi morate predlagati sami.
Sredstva izvršbe so v zakonu določeni načini, kako naj se izvršba opravi.
Predlagana je izvršba na premičnine. Vida bo obiskal izvršitelj, ki bo predmete zarubil in Vidu prepovedal, da z njimi razpolaga (jih proda, podari ...). Po pravnomočnosti sklepa o izvršbi bo izvršitelj razpisal javno dražbo. S sredstvi od prodaje predmetov bo plačan dolg upnika, morebiten ostanek bo vrnjen dolžniku.
Predlagana je izvršba na sredstva pri bankah ali plačo. Banka oz. delodajalec bosta sredstva zadržala, po pravnomočnosti sklepa o izvršbi pa jih bosta nakazala na račun upnika
Predlagana je izvršba zaradi omogočanja stikov z otroki. Sodišče bo dolžniku (osebi, ki stikov ne dovoli) določilo rok, do katerega mora dovoliti stike, sicer jo bo denarno kaznovalo ter kazen izterjalo. Denarna kazen gre v proračun sodišča.
Med postopkom lahko upnik predlaga nova (dodatna) izvršilna sredstva oz. predmete, če že predlagana ne zadostujejo za poplačilo dolga (npr. poleg prodaje dolžnikovih premičnin predlaga še rubež in prenos dolžnikovih denarnih sredstev na računu pri banki).
Ob vložitvi predloga za nova/dodatna sredstva izvršbe je treba plačati sodno takso.
Če dolg ni sporen (npr. je jasno, kaj in koliko morate plačati, je to sodišče že ugotovilo v sodbi ali ste to potrdili v notarskem zapisu), je smiselno, da ga poravnate čim prej, saj boste v primeru izvršbe morali upniku povrniti še stroške, povezane s postopkom izvršbe.
V izvršbi morate poleg dolgovanega zneska plačati tudi obresti in stroške, ki nastanejo zaradi izvršbe (npr. stroški odvetnika nasprotne stranke, stroški izvršitelja, stroški cenitve nepremičnine). Ti so lahko zelo visoki in lahko presežejo znesek dolga.
Sodišče ne ve, ali je bil del dolga že poravnan, niti ne more samo od sebe izvršbe ustaviti - to lahko stori le ob reševanju ugovora ali po prejetju upnikovega umika. Če ste med postopkom kakršenkoli del dolga plačali sami, to nemudoma sporočite upniku, ki mora za plačani del svoj predlog umakniti. Če upnik ne poda umika, mora dolžnik podati ugovor pri sodišču.
čim bolj sodelujete z upnikom, stopite z njim v stik in se poskušate dogovoriti za poplačilo dolga - to je najhitrejša in najcenejša rešitev,
obvestite upnika in center za socialno delo ter predlagate odlog izvršbe, če je dolg zelo nizek, a ga vseeno ne zmorete poplačati, upnik pa je predlagal tudi izvršbo s prodajo nepremičnine, v kateri prebivate,
spremljate, v kakšni fazi je postopek in kaj se v njem dogaja,
vložite ugovor ali pritožbo na odločbo sodišča,
vložite nasprotno izvršbo, če ste upniku plačali več, kot ste bili dolžni, pa vam noče vrniti denarja,
vložite ugovor po izteku roka, če ste npr. obveznosti poravnali potem, ko je rok za ugovor že potekel, in to lahko dokažete.
Povprečni izvršilni postopek na okrajnem sodišču traja 13 mesecev. Povprečni postopek z verodostojno listino na Centralnem oddelku za verodostojno listino traja približno 1 mesec.
Ob vložitvi predloga je treba plačati sodno takso, ki je določena v Zakonu o sodnih taksah.
V izvršilnem postopku bodo nastali dodatni stroški, ki jih mora upnik založiti sam (npr. stroški izvršitelja) in jih sodišče na predlog upnika poskusi izterjati od dolžnika.
Zloženka o izvršbi
Izvršba - zloženka